laion/Wikipedia-Exotic huggingface dataset:
পিয়াল বিজেতুঙ্গে

পিয়াল কশৈপ বিজেতুঙ্গে (সিংহলি: පියල් විජේතුංග; জন্ম: ৬ আগস্ট, ১৯৭১) বাদুল্লা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ক্যান্ডি ক্রিকেট ক্লাব, মুরস স্পোর্টস ক্লাব ও সিংহলীজ স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট আর্ম অর্থোডক্স বোলিং করতেন। এছাড়াও, নিচেরসারিতে ডানহাতে ব্যাটিং করতেন পিয়াল বিজেতুঙ্গে। সেন্ট অ্যান্থনি কলেজে অধ্যয়ন করেছেন। তিনজন ছাত্রের অন্যতম হিসেবে একই দলে খেলেন ও পরবর্তীতে শ্রীলঙ্কা দলে প্রতিনিধিত্ব করেন। বামহাতি অর্থোডক্স স্লো বোলার পিয়াল বিজেতুঙ্গে মুত্তিয়া মুরালিধরনের সাথে জুটি গড়ে একচ্ছত্র প্রাধান্য বিস্তার করেন। অন্যান্য স্কুলের ব্যাটসম্যানদের সমীহের কারণ হয়ে দাঁড়ান। আরেকজন হচ্ছেন রুয়ান কালপেগে। তবে, সতীর্থদের তুলনায় তিনি আন্তর্জাতিক অঙ্গনে সুনাম বয়ে আনতে পারেননি। ১৯৮৮-৮৯ মৌসুম থেকে ২০০১-০২ মৌসুম পর্যন্ত পিয়াল বিজেতুঙ্গে’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেট অঙ্গনে সফলতার স্বাক্ষর রাখতে না পারলেও ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করেছিলেন তিনি। ৬৫টি প্রথম-শ্রেণীর ক্রিকেট খেলায় অংশ নিয়ে ১৬১ উইকেট লাভ করেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পিয়াল বিজেতুঙ্গে। ২৫ আগস্ট, ১৯৯৩ তারিখে মোরাতুয়ায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। সেন্ট অ্যান্থনি কলেজের সাবেক শিক্ষার্থীত্রয় একত্রে দক্ষিণ আফ্রিকার বিপক্ষে অংশ নেন। দুই উইকেট লাভ করেন তিনি। চূড়ান্ত দিন শ্রীলঙ্কা দল জয় পেলেও তাদেরকে বোলিং করতে হয়নি। বরঞ্চ জন্টি রোডস তাদের বল যথাযথভাবে মোকাবেলা করে সেঞ্চুরি করেছিলেন। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। শ্রীলঙ্কা জাতীয় ক্রিকেট দলে স্পিন বোলিং কোচের দায়িত্ব পালন করেন। এ পর্যায়ে রঙ্গনা হেরাথ, থারিন্ডু কৌশল ও দিলরুয়ান পেরেরা’র ন্যায় আন্তর্জাতিক খেলোয়াড়দেরকে প্রশিক্ষণ দেন তিনি। Ugra, Sharda (১২ অক্টোবর ২০১৭)। "The man preparing Sri Lanka for life after Herath"। ESPNcricinfo। ২৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৭।  পুবুদু দাসানায়াকে চম্পকা রামানায়েকে এক টেস্টের বিস্ময়কারী শ্রীলঙ্কান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে পিয়াল বিজেতুঙ্গে (ইংরেজি) ক্রিকেটআর্কাইভে পিয়াল বিজেতুঙ্গে (সদস্যতা প্রয়োজনীয়) (ইংরেজি)
আরকেসি ভালভেইক

রুমস কাদোলিকে কম্বিনাটি ভালভেইক (সাধারণত আরকেসি ভালভেইক (ওলন্দাজ উচ্চারণ: [ˌɛrkaːˈseː ˈʋaːlʋɛi̯k]) নামে পরিচিত) হচ্ছে ভালভেইক ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৪০ সালের ২৬শে আগস্ট তারিখে প্রতিষ্ঠিত হয়েছে। আরকেসি ভালভেইক তাদের সকল হোম ম্যাচ ভালভেইকের মান্ডেমেকার্স স্টাডিওনে খেলে থাকে; যার ধারণক্ষমতা হচ্ছে ৭,৫০০। বর্তমানে এই ক্লাবের ম্যানেজারের দায়িত্ব পালন করছেন ফ্রেড খ্রিম এবং সভাপতির দায়িত্ব পালন করছেন পিটার কনেইনেনবার্খ। ওলন্দাজ মধ্যমাঠের খেলোয়াড় ডান রিন্সট্রা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, আরকেসি ভালভেইক এপর্যন্ত ২টি ইরস্টে ডিভিজি শিরোপা জয়লাভ করেছে। ইরস্টে ডিভিজি চ্যাম্পিয়ন (২): ১৯৮৭–৮৮, ২০১০–১১ নেদারল্যান্ডসের ফুটবল ক্লাবের তালিকা "RKC Waalwijk"। transfermarkt.com (ইংরেজি ভাষায়)। transfermarkt। সংগ্রহের তারিখ ৫ মে ২০২০।  উইকিমিডিয়া কমন্সে আরকেসি ভালভেইক সংক্রান্ত মিডিয়া রয়েছে। দাপ্তরিক ওয়েবসাইট
আল-সালাম মসজিদ, ওডেসা

আল-সালাম মসজিদ (এছাড়াও আরবীয় সাংস্কৃতিক কেন্দ্র নামে পরিচিত) ইউক্রেনের ওডেসায় অবস্থিত একটি মসজিদ। সংস্কৃতি কেন্দ্র এবং মসজিদটি ২০০১ সালের জুন মাসে আনুষ্ঠানিকভাবে উদ্বোধন করা হয়েছে। ওডেসা মুসলমানদের একটি প্রাচীন ঐতিহ্যবাহী শহর। ওডেসা শহরটি হাদজিবি নামে পরিচিত একটি প্রাচীন (তাতার) বসতির জায়গায় নির্মিত হয়েছিল। এই বন্দোবস্তটি ১২৪০ সালে ক্রিমিয়ার খান হাকাবে দ্বারা প্রতিষ্ঠিত হয়েছিল এবং মূলত তার নামানুসারে হাকাবে (হাদজিবি হিসেবে পরিচিত) নামকরণ করা হয়েছিল। প্রখ্যাত স্থপতি কারবালাই সাফিখান কারাবাখি দ্বারা নির্মিত এই মসজিদটি শহরের কেন্দ্রস্থলে অবস্থিত এবং এর পাশে একটি মুসলিম কবরস্থানও ছিল। সোভিয়েত শক্তির আগমনের সাথে সাথে ওডেসা মুসলমানদের জীবন নাটকীয়ভাবে পরিবর্তিত হয়। তাতার মোল্লা সাবিরজায়ান সাফারকে গুলি করার পর এই মসজিদটি বন্ধ করে দেওয়া হয় এবং পরবর্তীতে ধ্বংস করে দেয়া হয়। এর পাশাপাশি মুসলিম কবরস্থানও ভেঙে ফেলা হয়েছিল। ২০০১ সালে আরবীয় সাংস্কৃতিক কেন্দ্রটি সিরিয়ার ব্যবসায়ী কিভান আদনানের ব্যয়ে পুনরায় নির্মিত হয়েছে। বর্তমানে কেন্দ্রটি বয়স বা জাতীয়তা নির্বিশেষে প্রত্যেককে আরবি শেখানোর জন্য একটি মুক্ত বিদ্যালয় এবং গ্রন্থাগার পরিচালনা করে। "Wayback Machine"। web.archive.org। সংগ্রহের তারিখ ২০২০-০৫-০৫।  "Аднан Киван • Арабский Культурный Центр"। web.archive.org। ২০১০-০৬-২১। Archived from the original on ২০১০-০৬-২১। সংগ্রহের তারিখ ২০২০-০৫-০৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) (ইউক্রেনের ভাষায়) "Арабский культурный центр возглавил топ-5 зданий Одессы, которые через полвека могут стать памятниками архитектуры » Релігія в Україні. Вера и религия. Философия и религия в Украине"। www.religion.in.ua। সংগ্রহের তারিখ ২০২০-০৫-০৫। (ইউক্রেনের ভাষায়) "Арабский культурный центр"। archproject-mdm.ru। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০২০-০৫-০৫। (ইউক্রেনের ভাষায়)
দার ইয়াসিন

দার ইয়াসিন একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন। ইয়াসিন ভারতের কাশ্মীরে ১৯৭৩ সালে জন্মগ্রহণ করেছিলেন। দক্ষিণ ভারতে কম্পিউটার বিজ্ঞান এবং প্রযুক্তি বিষয়ে স্নাতক অধ্যয়ন করেছেন। দার ইয়াসিন ভারত শাসিত কাশ্মিরের মূল শহর শ্রীনগরের বাসিন্দা। দার কাশ্মীরের সংঘাত, দক্ষিণ এশিয়া ভূমিকম্প এবং এর পরবর্তী পরিস্থিতি এবং বিভক্ত কাশ্মীরের মধ্যে পথে বাস নামার আন্দোলনকে ব্যাপকভাবে কভার করেছেন। আফগানিস্তানে নিয়োগের সময় তিনি আফগান যুদ্ধ, আফগান শরণার্থী এবং যুদ্ধবিধ্বস্ত আফগানীদের দৈনিক জীবনকে কভার করেছেন। মিয়ানমারে বৃহত্তর সহিংসতা ও নিপীড়ন থেকে পালিয়ে আসা রোহিঙ্গা শরণার্থী সংকটকেও কভার করেছেন। তাঁর নিবন্ধগুলি বিশ্বের সমস্ত প্রধান সংবাদপত্র এবং নিউজ ম্যাগাজিনে প্রকাশিত হয়েছে। ইয়াসিন বর্তমানে মার্কিন বার্তা সংস্থা এপির সাংবাদিক হিসেবে কাজ করেন। ডারের কাজ কয়েক ডজন আন্তর্জাতিক ফটো অ্যাওয়ার্ড অর্জন করেছে। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক মুখতার খান এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন। "পুলিত্‍জারে ভূষিত কাশ্মীরের তিন ফটোগ্রাফার"। indiatimes.com। ৫ মে ২০২০। সংগ্রহের তারিখ ৫ মে ২০২০।  "পুলিৎজার জিতলেন তিন কাশ্মিরি সাংবাদিক"। banglatribune.com। ৫ মে ২০২০। জুন ১, ২০২০ তারিখে মূল থেকে আর্কাইভ করা। সংগ্রহের তারিখ মে ৫, ২০২০।  "Channi Anand, Mukhtar Khan and Dar Yasin of Associated Press"। The Pulitzer Prizes। সংগ্রহের তারিখ মে ৫, ২০২০। Dar Yasin  "৩ কাশ্মিরি সাংবাদিক জিতলেন পুলিৎজার"। dailynayadiganta.com। ৫ মে ২০২০। সংগ্রহের তারিখ ৫ মে ২০২০।
মুখতার খান

মুখতার খান একজন কাশ্মীরি সাংবাদিক। তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কারে ভুষিত হন। মুখতার খান ভারত শাসিত কাশ্মিরের মূল শহর শ্রীনগরের বাসিন্দা। মুখতার খান বর্তমানে মার্কিন বার্তা সংস্থা এপির সাংবাদিক হিসেবে কাজ করেন। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে অন্য আর দুই ফটো সাংবাদিক দার ইয়াসিন এবং চন্নী আনন্দ এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন। "পুলিত্‍জারে ভূষিত কাশ্মীরের তিন ফটোগ্রাফার"। indiatimes.com। ৫ মে ২০২০। সংগ্রহের তারিখ ৫ মে ২০২০।  "পুলিৎজার জিতলেন তিন কাশ্মিরি সাংবাদিক"। banglatribune.com। ৫ মে ২০২০। জুন ১, ২০২০ তারিখে মূল থেকে আর্কাইভ করা। সংগ্রহের তারিখ মে ৫, ২০২০।  "৩ কাশ্মিরি সাংবাদিক জিতলেন পুলিৎজার"। dailynayadiganta.com। ৫ মে ২০২০। সংগ্রহের তারিখ ৫ মে ২০২০।  "Channi Anand, Mukhtar Khan and Dar Yasin of Associated Press"। The Pulitzer Prizes। সংগ্রহের তারিখ মে ৫, ২০২০। Mukhtar Khan
চন্নী আনন্দ

চন্নী আনন্দ একজন কাশ্মিরি সাংবাদিক। ২০২০ সালে তিনি সাংবাদিকতার সবচেয়ে সম্মানজনক পুরস্কার পুলিৎজার পুরস্কার লাভ করেন। তিনি অ্যাসোসিয়েটেড প্রেসের চিত্র সাংবাদিক হিসেবে কাশ্মীর নিয়ে ভারতের ক্র্যাকডাউনের ছবিগুলির জন্য নির্বাচিত আলোকচিত্র বিভাগ এই পুরস্কার লাভ করেন। চন্নী আনন্দ ভারত শাসিত জম্মু কাশ্মিরের বাসিন্দা। তিনি ভারত-পাকিস্তান সীমান্তের সহিংসতা, রাজনৈতিক বিকাশ, দক্ষিণ এশিয়ায় ভূমিকম্পের কারণে বাস্তুচ্যুত হওয়ার গল্পগুলি কভার করেছেন। তিনি ২০০০ সাল থেকে অ্যাসোসিয়েটেড প্রেসে কাজ করছেন। চন্নী আনন্দ বর্তমানে মার্কিন বার্তা সংস্থা এসোসিয়েটেড প্রেসের সাংবাদিক হিসেবে কাজ করেন। ২০১৯ সালের আগস্টে ভারত শাসিত কাশ্মিরে অভূতপূর্ব পরিস্থিতির ওপর কাভারেজ করে তিনি আরও দুই জন চিত্র সাংবাদিক দার ইয়াসিন এবং মুখতার খান-এর সাথে সাংবাদিকতার সবচেয়ে সম্মানজনক পুরস্কার পুলিৎজার জিতে নেন। "পুলিত্‍জারে ভূষিত কাশ্মীরের তিন ফটোগ্রাফার"। indiatimes.com। ৫ মে ২০২০। সংগ্রহের তারিখ ৫ মে ২০২০।  "পুলিৎজার জিতলেন তিন কাশ্মিরি সাংবাদিক"। banglatribune.com। ৫ মে ২০২০। জুন ১, ২০২০ তারিখে মূল থেকে আর্কাইভ করা। সংগ্রহের তারিখ মে ৫, ২০২০।  "৩ কাশ্মিরি সাংবাদিক জিতলেন পুলিৎজার"। dailynayadiganta.com। ৫ মে ২০২০। সংগ্রহের তারিখ ৫ মে ২০২০।  "Channi Anand, Mukhtar Khan and Dar Yasin of Associated Press"। The Pulitzer Prizes। সংগ্রহের তারিখ মে ৫, ২০২০। Channi Anand  টুইটারে চান্নি আনন্দ ফেইসবুকে চান্নি আনন্দ[স্থায়ীভাবে অকার্যকর সংযোগ]
খারকিভ ক্যাথেড্রাল মসজিদ

খারকিভ ক্যাথেড্রাল মসজিদ (ইউক্রেনীয়: Харківська соборна мечеть; এছাড়াও খবিদরালী মসজিদ নামেও পরিচিত) ইউক্রেনে অবস্থিত একটি মাসজিদ। ১৯০৭ সালে লোপান নদীর তীর ঘেঁষে একটি মসজিদ নির্মাণ করা হয়েছিল। ১৯৩৬ সালে উক্ত সময়ের ক্ষমতাধর ব্যক্তি জোসেফ স্টালিন এই মসজিদটি ধ্বংস করে দিয়েছিলেন। তার দাবি ছিল যে, এই মসজিদটি নদীর সৌন্দর্যে ব্যাঘাত করছে। পরে ২০১০ সালে একই জায়গায় মসজিদটি পুনর্নির্মাণের কাজ শুরু হয় এবং ২০১৬ সালে তা সম্পূর্ণ হয়। উইকিমিডিয়া কমন্সে খারকিভ ক্যাথেড্রাল মসজিদ সংক্রান্ত মিডিয়া রয়েছে।
ভোলগা যুক্তরাষ্ট্রীয় জেলা

ভোলগা (প্রিভোলজস্কি) ফেডারেল জেলা (রুশ: Приво́лжский федера́льный о́круг, (প্রিভোলজস্কি ফেডারেলনি ওক্রুগ) রাশিয়ার আটটি ফেডারেল জেলার মধ্যে একটি। এটি ইউরোপীয় রাশিয়ার দক্ষিণ-পূর্ব অংশ গঠন করে। ২০১০ এর আদমশুমারি অনুসারে এর জনসংখ্যা ২,৯৮,৯৯,৬৯৯ (শহরে ৭০.৮%), এবং আয়তন ১০,৩৮,০০০ বর্গকিলোমিটার (৪,০১,০০০ মা২)। ইগর কোমারভ ২০১৮ সালের ১৮ সেপ্টেম্বরে এই ফেডারেল জেলার রাষ্ট্রপতির দূত নিযুক্ত হন। এই জেলার ঐতিহাসিক কেন্দ্রটি আইডেল-ইউরাল অঞ্চল হিসাবে পরিচিত। Russian Federal State Statistics Service (২০১১)। "Всероссийская перепись населения 2010 года. Том 1" [2010 All-Russian Population Census, vol. 1]। Всероссийская перепись населения 2010 года (2010 All-Russia Population Census) (রুশ ভাষায়)। Federal State Statistics Service। সংগ্রহের তারিখ জুন ২৯, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sub-national HDI - Area Database - Global Data Lab"। hdi.globaldatalab.org (ইংরেজি ভাষায়)। সংগ্রহের তারিখ ১৮ মার্চ ২০২০।
নন্দেস্ক্রিপ্টস ক্রিকেট ক্লাব

নন্দেস্ক্রিপ্টস ক্রিকেট ক্লাব শ্রীলঙ্কার কলম্বোভিত্তিক প্রথম-শ্রেণীর ক্রিকেট দল। নন্দেস্ক্রিপ্টস ক্রিকেট ক্লাব গ্রাউন্ডে দলটি অতিথি দলগুলোর বিপক্ষে নিজেদের খেলার আয়োজন করে থাকে। ১৮৮৮ সালে ক্লাবটি প্রতিষ্ঠিত হয়েছিল। যে-কেউ অংশগ্রহণ করতে পারবে এ নীতিবোধে বিশ্বাসী হিসেবে নন্দেস্ক্রিপ্টস নামটি আহরিত হয়েছে। স্বতন্ত্র জাতিগোষ্ঠীর অংশগ্রহণে কলম্বোভিত্তিক অন্যান্য ক্লাব বিশেষ করে সিংহলীজ স্পোর্টস ক্লাব, মুরস স্পোর্টস ক্লাব এবং তামিল ইউনিয়ন ক্রিকেট ও অ্যাথলেটিক ক্লাবের সাথে বিপরীত চিত্র তুলে ধরে। এর সদস্য সকলের জন্যে উন্মুক্ত। পি সারাভানামুত্তু ট্রফি / রবার্ট সেনানায়েকে ট্রফি / লাকস্প্রে ট্রফি / প্রিমিয়ার ট্রফি (১৬) ১৯৫২-৫৩, ১৯৫৩-৫৪, ১৯৫৪-৫৫, ১৯৫৬-৫৭, ১৯৫৭-৫৮, ১৯৬০-৬১, ১৯৬৯-৭০, ১৯৭০-৭১, ১৯৭৫-৭৬, ১৯৭৬-৭৭, ১৯৭৮-৭৯, ১৯৮৫-৮৬, ১৯৮৮-৮৯, ১৯৯৩-৯৪, ২০০০-০১, ২০১৩-১৪ অনূর্ধ্ব-২৩ ট্রফি (২) ২০০৮-০৯ ২০০৯-১০ সর্বোচ্চ দলীয় সংগ্রহ - ৫৩৮ ব সিংহলীজ স্পোর্টস ক্লাব ইনিংসে সেরা বোলিং পরিসংখ্যান - লিন্ডন হানিবল ৮/৩৮ ব এমএসসি প্রথম খেলায় শতরান - প্রসাদ পদ্মাশঙ্কা, ১০৬ ব পিএসসি উভয় ইনিংসে শতরান - প্রদীপ হিউয়েগি ১৬৮ ও ১২৩ ব মাতারা ব্যক্তিগত সর্বোচ্চ রান - অরবিন্দ ডি সিলভা ২২২ ব এসএসসি জুটি রেকর্ড - ১ম - ২৩৩, আরপি আর্নল্ড ও এস বীরাসিংহে ২য় - ২২৬, আরপি আর্নল্ড ও এমএন নওয়াজ ৩য় - ১৪৩, এমএন নওয়াজ ও পিএ ডি সিলভা ৪র্থ - ২৮৫, এইচপি তিলকরত্নে ও সিপি মাপাতুনা ৫ম - ২৩৪*, আরপি আর্নল্ড ও সিপি মাপাতুনা ৬ষ্ঠ - ২৩৯*, ডিএ গুণবর্ধনে ও এইচপি তিলকরত্নে ৭ম - ১৫৩, পিএ ডি সিলভা ও এজিডি বিক্রমাসিংহে ৮ম - ১৪৭* আরএস কালপেগে ও এমটিটি মিরান্ডো ৯ম - ১৩০, এইচপি তিলকরত্নে ও কেআর পুষ্পকুমারা ১০ম - ৬২, আরএস কালপেগে ও ডব্লিউএস সিরিমানে ১৯শ শতাব্দীতে লন্ডনভিত্তিক দল থেকে নন্দেস্ক্রিপ্টস ক্রিকেট ক্লাব নামটি এসেছে। বিস্ময়কর ক্রিকেট ক্লাব হিসেবে নন্দেস্ক্রিপ্টসের কোন নির্দিষ্ট মাঠ ছিল না ও বিভিন্ন মানের খেলোয়াড়দেরকে নিয়ে গঠিত হয়। ১৯৬২ সালে মূলতঃ ক্রিকেটের নীতি, ক্রীড়াসূলভ মনোভাব, পোশাকের উচ্চ মান, দৃষ্টিভঙ্গী ও প্রয়োগ ঘটাতে নিউজিল্যান্ডীয় নন্দেস্ক্রিপ্টস ক্লাব প্রতিষ্ঠিত হয়। বিস্ময়কর ক্লাব হিসেবে এটি ওয়েলিংটন ও লোয়াড় হাটের খেলোয়াড়দের নিয়ে গঠিত হয়েছিল। ইয়ান চ্যাটফিল্ড, জন রিড ও বব ব্লেয়ারসহ আটজন নিউজিল্যান্ডীয় আন্তর্জাতিক ক্রিকেটার অংশ নিয়েছেন। ১৯৮০-এর দশকে নন্দেস্ক্রিপ্টস ক্রিকেট ক্লাব ব্রুনেই ক্রিকেট লীগে অংশ নিয়েছিল। মূলতঃ শ্রীলঙ্কান প্রবাসী সিংহলী ও তামিলদের নিয়ে ক্লাবটি গঠিত হলেও পরবর্তীতে অন্য ক্লাবের সাথে নাম পরিবর্তিত হয়ে একীভূত হয়। রুমেশ রত্নায়েকে রাসেল আর্নল্ড উপুল চন্দনা দীনেশ চন্ডিমাল অরবিন্দ ডি সিলভা নিরোশন ডিকওয়েলা অভিষ্কা গুণবর্ধনে রঞ্জন মাদুগালে লাসিথ মালিঙ্গা নাভিদ নওয়াজ রবীন্দ্র পুষ্পকুমারা কুমার সাঙ্গাকারা উপুল থারাঙ্গা হাসান তিলকরত্নে গামিনি বিক্রমাসিংহে ফারভিজ মাহারুফ "Sri Lanka Cricket"। www.srilankacricket.lk। ৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৫ মে ২০২০।  Nondescripts Cricket Club Ground, Colombo - Cricinfo "Descriptions of the Nondescripts" - Andrew Miller, Cricinfo Brief history of Nondescripts Cricket Club Cricinfo Nondescripts Cricket Club at CricketArchive Nondescripts Cricket Club at Sri Lanka Cricket
বাবুল ইসলাম মসজিদ

বাবুল ইসলাম মসজিদ জাপানের তোচিগির একটি জামে মসজিদ। এটি ওইয়ামা রুট ৪ ও রুট ৫০ এর মোড়ে অবস্থিত। মসজিদের মূল হলটি প্রায় ৬০০ জন মুসল্লি ধারণ করতে পারে। এমসজিদে দৈনিক পাঁচ ওয়াক্ত নামাজ ও শুক্রবারে জুমার নামাজের পাশাপাশি তারাবীহ, ঈদের নামাজের জামাতও অনুষ্ঠিত হয়। এছাড়া, প্রতি শনিবার সাপ্তাহিক কোরআন শিক্ষার মাহফিলের আয়োজন করা হয়। মসজিদের অন্যান্য ক্রিয়াকলাপগুলো মধ্যে উল্লেখযোগ্য হল ইসলাম ধর্মে ধর্মান্তরিতকরণ, ইসলামী বিবাহ, লাশের গোসল ও জানাজা ইত্যাদি। "Babul Islam Masjid, Oyama, Tochigi."। Islamic Circle Of Japan। ২১ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাখমানেশি সাম্রাজ্য

হাখমানেশী সাম্রাজ্য (ফার্সি: هخامنشيان হাখ'মানেশিয়ন; ইংরেজি ভাষায়: Achaemenid Empire) বা আচিমিনীয় সাম্রাজ্য (/əˈkiːmənɪd/; প্রাচীন ফার্সি: 𐎧𐏁𐏂, Xšāça, আক্ষ. অনু. সাম্রাজ্য বা রাজ্য) বৃহত্তর ইরানের উল্লেখযোগ্য পরিমাণ অঞ্চলে শাসনকারী প্রথম কয়েকটি পারসিক সাম্রাজ্যের একটি। প্রাচীন পারসিক ম'দাই সাম্রাজ্যের পতনের পর এই সাম্রাজ্যটির আত্মপ্রকাশ ঘটে। পরাক্রমের শীর্ষে সাম্রাজ্যটির আয়তন ছিল প্রায় ৭৫ লক্ষ বর্গকিলোমিটার (যা বর্তমান মহাদেশীয় যুক্তরাষ্ট্রের আয়তনের প্রায় সমান) । শতাংশ হিসেবে মোট বিশ্ব জনসংখ্যার সর্বোচ্চ অংশ এই সাম্রাজ্যে বাস করত। এটি প্রাচীন বিশ্বের বৃহত্তম সাম্রাজ্যগুলির একটি। সাম্রাজ্যটিতে কেন্দ্রীয় শাসনব্যবস্থা মডেলের অন্যতম একটি সফল বাস্তবায়ন ঘটেছিল । পারস্যের রাজা দ্বিতীয় কুরুশ (প্রবীণ কুরুশ বা মহান কুরুশ নামেও পরিচিত, ইংরেজিতে Cyrus the Great) এই সাম্রাজ্যটি গড়ে তোলেন। সাম্রাজ্যটি এশিয়া, ইউরোপ ও আফ্রিকা --- এই তিন মহাদেশে বিস্তৃত ছিল। ইরান ছাড়াও বর্তমান কালের আফগানিস্তান, পাকিস্তান, মধ্য এশিয়ার অংশবিশেষ, এশিয়া মাইনর (তুরস্ক), থ্রাকে (গ্রিস), কৃষ্ণ সাগরের উপকূল, ইরাক, সৌদি আরবের উত্তরাংশ, জর্দান, প্যালেস্টাইন, লেবানন, সিরিয়া, প্রাচীন মিশরের সব গুরুত্বপূর্ণ এলাকা এবং লিবিয়া এই সাম্রাজ্যের অন্তর্ভুক্ত ছিল। পশ্চিমা সভ্যতার ইতিহাসে সাম্রাজ্যটির ভূমিকা খলধর্মী। গ্রিক-পারস্য যুদ্ধগুলিতে এটি ছিল গ্রিসের নগর রাষ্ট্রগুলির শত্রু। এছাড়া ব্যাবিলন থেকে ইহুদীদের স্বাধীনতা দান, আরামীয় ভাষাকে সাম্রাজ্যের সরকারি ভাষার মর্যাদা দানের ব্যাপারগুলিও পশ্চিমা ইতিহাসে উল্লিখিত। ৩৩০ খ্রিস্টপূর্বাব্দে মহান আলেকজান্ডারের সাথে যুদ্ধে সাম্রাজ্যটির পতন হয়। Josef Wiesehöfer, Ancient Persia, (I.B. Tauris Ltd, 2007), 119. Harald Kittel, Juliane House, Brigitte Schultze (২০০৭)। Traduction: encyclopédie internationale de la recherche sur la traduction। Walter de Gruyter। পৃষ্ঠা 1194–5। আইএসবিএন 9783110171457। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Security and Territoriality in the Persian Gulf: A Maritime Political Geography by Pirouz Mojtahed-Zadeh, page 119 শচীন্দ্রনাথ চট্টোপাধ্যায় রচিত ইরানের ইতিকথা (পূর্বকাণ্ড), প্রকাশক- এম. সি. সরকার অ্যান্ড সন্স, কোলকাতা, ১৩৭১ (ইংরেজি ১৯৬৪), পৃঃ - ১১০ - ১৭৫ Barry S., Strauss, The Battle of Salamis, Simon and Schuster Paperbacks (2004) p. 37 At its greatest extent, Strauss estimates as large as the continental U.S., exluding Alaska and Hawaii, which would be 7.75 million km2 in 500 BC. The British Museum: Forgotten World, the World of Ancient Persia. Peak area estimated by Taagepera (1979) and Turchin et al (2006) is 5.5 million km2 in 500 BC. Schmitt Achaemenid dynasty (i. The clan and dynasty)
সুলতান সুলাইমান মাসজিদ, ইউক্রেন

সুলতান সুলাইমান মসজিদ, (ইউক্রেনীয়: Маріупольська мечеть) ইউক্রেনের দোনেৎস্কের মারিওপোলে অবস্থিত একটি মাসজিদ। সুলাইমান এবং বেগম সুলাইমানের সম্মানে এই মসজিদটির নামকরণ করা হয়েছে। ২০০৭ সালের ১৫ই অক্টোবর তারিখে, সুলতান সুলাইমান মসজিদ এবং ইসলামিক সাংস্কৃতিক কেন্দ্রটি উদ্বোধন করা হয়েছে। এই মসজিদটির স্থাপত্যটি ইস্তাম্বুলের সলায়মানি মসজিদের পরে স্থাপন করা হয়েছিল। ত্রিবজানে জন্মগ্রহণকারী তুর্কি ব্যবসায়ী সালিহ সিহানের নিজ অর্থায়নে এই মসজিদটি নির্মাণ করা হয়েছে। সম্মুখদৃশ্য অজুখানা
ফাহিশা

ফাহিশা বা ফাহাশ (আরবি: فُحْش, الفاحشة, فاحشة) হল একটি আরবি শব্দ, যার দ্বারা সাধারণত লাম্পট্য বা অশ্লীলতাকে বোঝায়। এটি ইসলামী পরিভাষায় একটি গুরুত্বপূর্ণ শব্দ। ফাহিশার বিপরীত শব্দ হল হায়া। ফাহিশা শব্দটি শাহওয়াত (شَهْوَة) ধাতু থেকে এসেছে যার অর্থ শক্তিশালী কামনা, যা সাধারণত নেতিবাচক ক্ষেত্রে ব্যবহৃত হয়। ইসলামী পন্ডিতদের মতে, ফাহিশার অর্থ দুটি হতে পারে: হয় এটি ব্যভিচার বা পরকীয়া (জিনা ফাহিশা মুবিন হিসেবে), যেমনটা কুরআনে বলা হয়, তোমরা ব্যভিচারের ধারে কাছে যেও না, কারণ এটি ফাহিশা (অশ্লীলতা), এবং এটি অনিষ্টের পথ। — সূরা ইসরা (১৭:৩২) দ্বিতীয় মত হল যে কোন খারাপ কাজ যা শাস্তিযোগ্য যেমন পাথরনিক্ষেপ, হত্যা হাত কাটা ইত্যাদি। ফাহিশায় অন্তরভূক্ত কবীরাহ গুনাহর সংখ্যা অনেক। কবীরা গুনাহ হল সেসব পাপ, যা থেকে বিরত থাকতে ইসলামে কঠোর সতর্ক করা হয়েছে, অথবা এর বিরুদ্ধে কঠিন শাস্তি রাখা হয়েছে, অথবাএর জন্য হদ্দ শাস্তি জারি রয়েছে। যেমন মুসলিম হওয়ার পর ধর্মত্যাগ করা, নিরপরাধ মানুষ হত্যা করা, সুদ খাওয়া, বাবামার সাথে খারাপ ব্যবহার করা, ব্যভিচার, পরকীয়া ও মিথ্যা সাক্ষ্য দেওয়া ইত্যাদি। "যখন কোন জাতির মধ্যে ফাহিশা (যৌন অনৈতিকতা/অশ্লীলতা/ব্যভিচার) প্রকাশ্যে ছড়িয়ে পড়ে, তখন সেখানে প্লেগ মহামারীর আকারে রোগের প্রাদুর্ভাব ঘটে। তাছাড়া এমন সব ব্যাধির উদ্ভব ঘটে, যা পূর্বেকার লোকেদের মাঝে দেখা যায় নি।" — সুনানে ইবনে মাজাহ, হাদিস নং- ৪,০১৯" কুরআন বলে, নামাজ অশ্লীল ও নিষিদ্ধ কাজ হতে বিরত রাখে। কুরআনে রয়েছে, ‘(হে রাসুল!) আপনার প্রতি যে কিতাব ওহি (নাজিল) করা হয়েছে; তা থেকে তেলাওয়াত করুন আর নামাজ প্রতিষ্ঠা করুন। নিশ্চয়ই নামাজ অশ্লীল (ফাহিশা) ও মন্দকাজ (মুনকার) থেকে বিরত রাখে। আর আল্লাহর স্মরণই তো সর্বশ্রেষ্ঠ। আল্লাহ জানেন যা তোমরা কর।’ — (সুরা আনকাবুত : আয়াত ৪৫) Ali, Maulana Muhammad (২০১৫)। Holy Quran (ইংরেজি ভাষায়)। Ahmadiyya Anjuman Ishaat Islam Lahore USA। আইএসবিএন 9781934271148। সংগ্রহের তারিখ ৩ আগস্ট ২০১৯।  "IslamiCity.com - Q & A"। www.islamicity.org। IslamiCity। ১২ মে ১৯৯৭। সংগ্রহের তারিখ ৬ ডিসেম্বর ২০১৮।  "Can you please explain the term 'fahisha'? What are the things that are termed under fahisha?"। IslamQA। ২০ সেপ্টেম্বর ২০১৪। সংগ্রহের তারিখ ১০ ডিসেম্বর ২০১৮।  "The Quranic Arabic Corpus - Quran Dictionary"। corpus.quran.com। সংগ্রহের তারিখ ৩ আগস্ট ২০১৯।  Khaled Abou El Fadl (২০০৬)। The Search for Beauty in Islam: A Conference of the Books (ইংরেজি ভাষায়)। Rowman & Littlefield। পৃষ্ঠা 110–115। আইএসবিএন 9780742550940। সংগ্রহের তারিখ ১০ ডিসেম্বর ২০১৮।
আলোক নাথ

আলোক নাথ (জন্মঃ ১০ জুলাই ১৯৫৬) হচ্ছেন ভারতের একজন অভিনেতা যিনি টেলিভিশন নাটক এবং চলচ্চিত্রে অভিনয় করেন। ১৯৮২ সালের গান্ধী ছিলো তার অভিনীত প্রথম চলচ্চিত্র, এই চলচ্চিত্রটি শ্রেষ্ঠ চলচ্চিত্র বিভাগে একাডেমি পুরস্কার পেয়েছিলো। অলোক ডিডি ন্যাশনালের বুনিয়াদ ধারাবাহিক নাটকে অভিনয় করেন আশির দশকেই যা তুমুল দর্শকপ্রিয়তা পায়। জি টিভির ১৯৯৯ সাল থেকে ২০০১ সাল পর্যন্ত দেখানো নাটক 'রিশতে'ও মানুষ পছন্দ করেছিলো, এই ধারাবাহিক নাটকটিও আলোকের অভিনীত অন্যতম গুরুত্বপূর্ণ নাটক। স্টার প্লাস চ্যানেলের অনেক নাটকেই অলোক অভিনয় করেছিলেন যেগুলোও দর্শকপ্রিয়তা পেয়েছিলো। "'Babuji' Alok Nath turns 58 on his 'sanskaari' birthday"। Zee News। ২০১৪-০৭-১০। সংগ্রহের তারিখ ২০১৬-০১-১৩।  "biography-of-aalok-nath"। ATULYA BIHAR।  "Alok Nath trending twitter"। India Today।  "Alok Nath becomes latest victim of twitter jokes"। Bihar Prabha। ৩১ ডিসেম্বর ২০১৩।  ইন্টারনেট মুভি ডেটাবেজে আলোক নাথ (ইংরেজি)
সেরেম্বান জামে মসজিদ

সেরেম্বান জামে মসজিদ (মালয়: Masjid Jamek Seremban বা মসজিদ জামে সেরেম্বান) মালয়েশিয়ার নেগেরি সেম্বিলানের সেরেম্বানে অবস্থিত একটি পুরানো মসজিদ। এটি জালান ইয়াম তুয়ান এবং জালান দাতো' বন্দর তুঙ্গলের মোড়ে অবস্থিত। এই মসজিদের স্থাপত্য শৈলীটি পুরাতন মালাক্কীয় শৈলীর লক্ষ্য করা যায়। মালয়েশিয়ায় ইসলাম "Masjid Jamek Seremban"। Islamic Tourism Centre (ইংরেজি ভাষায়)। ১১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ মে ২০২০। (মালয় ভাষায়) উইকিমিডিয়া কমন্সে সেরেম্বান জামে মসজিদ সংক্রান্ত মিডিয়া রয়েছে।
আউফ ইবনে হারিস

আউফ ইবনে হারিস আল আনসারী মুহাম্মাদের একজন আনসার সাহাবা ছিলেন, যিনি বদর যুদ্ধে অংশগ্রহণ করে মৃত্যুবরণ করেছেন। আউফ ইবনে হারিস মদিনার খাযরাজ বংশের নাজ্জার শাখায় জন্মগ্রহণ করেছিলেন। তার পিতার নাম হারিস ইবনে রিফায়া এবং মাতার নাম আফরা বিনতে উবাইদ ইবনে সালাবা, তার মা ইসলাম গ্রহণ করেছিলেন। আউফ নবুয়তের ১২ তম বছরে অর্থাৎ, ৬২১ সালে ৬ জন ব্যক্তির সাথে মক্কায় এসে ইসলাম গ্রহণ করেছিলেন। তারপর তিনি তার বাকি সঙ্গীদের নিয়ে মদিনায় ইসলাম প্রচার করতে থাকেন। তার ইসলাম প্রচার মদিনায় বেশ সাড়া ফেলে, যার ফলে অনেকেই ইসলাম গ্রহণ করেছিলেন। পরবর্তী বছরে ৬১২ সালে ১১ জন ব্যক্তি নিয়ে মুহাম্মাদের সাথে আবার সাক্ষাৎ করেন ও সবাই ইসলাম গ্রহণ করেন। অতঃপর রাত্রি বেলায় মিনায় আকাবার নিকট একত্রিত হয়ে কিছু বিষয়ের উপর বাইয়াত গ্রহণ করে। সেগুলো হলো: আল্লাহ্‌র সাথে কাউকে শরিক করবেন না, চুরি করবেন না, ব্যভিচার করবেন না, কাউকে ব্যভিচারের মিথ্যা অপবাদ দিবেন না এবং সৎ কাজে মুহাম্মাদের অবাধ্য হবেন না। এটিকে প্রথম বাইয়াত নামে অভিহিত করা হয়। আবার আউফ ইবনে হারিস পরবর্তী বছরে অর্থাৎ, ৬১৩ সালে মুসআব ইবনে উমাইরের নেতৃত্বে ৭৫ জন ব্যক্তির সাথে তিনি আবার হজ্জ পালন করার জন্য মক্কায় আগমন করেন এবং পূর্ববর্তী বছরে এখানেই মিনার আকাবার নিকট সকলের সাথে তিনি মুহাম্মাদের সাথে দেখা করেন ও সবাইকে সৎপথে নিবৃত থাকার ও মুহাম্মাদকে সাহায্য করার শপথ বাক্য পাঠ করান। এটাকে ইসলামে আকাবার দ্বিতীয় বাইয়াত বলা হয়। তিনি বদর যুদ্ধে অংশগ্রহণ করেন ও এই যুদ্ধেই মৃত্যুবরণ করেন। বদর যুদ্ধে আউফ ইবনে হারিস ও তার দুই ভাই মুয়াজ ইবনে হারিস ও মুয়াবিজ ইবনে হারিস অংশগ্রহণ করেছেন। তার দুলাভাই-শালা এই যুদ্ধে যোগদান করেছিল। যুদ্ধের সময় যখন উভয় পক্ষ সারি বেঁধে প্রস্তুত হচ্ছিল তখন মুশরিকদের মধ্য হতে শায়বা ইবনে রাবিয়া, উতবা ইবনে রাবিয়া ও ওয়ালীদ ইবনে উতবা সামনে এসে মুসলিমগণকে দ্বন্দ্বযুদ্ধে আহবান করলে মুসলিম পক্ষে আনসার সাহাবা হতে মুয়াজ, মুয়াবিজ ও আউফ এই তিন ভাই মুশরিকদের সম্মুখে অগ্রসর হন। মুশরিকদের সাথে প্রথম দ্বন্দ্বযুদ্ধে মুহাজিরগণ অবতীর্ণ হবেন, এটাই মুহাম্মাদের ইচ্ছা ছিল। অপরপক্ষে মুশরিকরাও মুহাজির সাহাবাদের সাথে দ্বন্দ্বযুদ্ধে অবতীর্ণ হতে চাচ্ছিল। তাই মুহাম্মাদ তাদের তিন ভাইয়ের এই ইচ্ছায় খুশি হয়ে প্রশংসা করে ফিরে আসতে বললেন। অতঃপর এক সময় আউফ মুহাম্মাদের বিশেষ প্রেরণায় লৌহবর্ম খুলে শত্রু পক্ষের উপর ঝাপিয়ে পড়েন এবং এক সময় মৃত্যুবরণ করেন। এই যুদ্ধেই তার দুই ভাই মুয়াজ ও মুয়াবিজ আবু জাহেলকে হত্যা করেছিল। ইসলামী বিশ্বকোষ (১ম খণ্ড)। পৃষ্ঠা ৬৪।  আল বিদায়া ওয়াল নিহায়া, ইবনে কাসির (৩য় খণ্ড), [ বৈরুত ১৯৭৮ ]। পৃষ্ঠা ৩২৩।  আত-তাবাকাতুল কুবরা,ইবনে সাদ, বৈরূত তা, বি., ১খন্ড- ২১৯।  (ইবনে সাদ, ১ম খণ্ড- ২১৯)।  আত-তাবাকাতুল কুবরা,ইবন সাদ, বৈরূত তা, বি. ২খণ্ড- ৩, ৮।  আত-তাবাকাতুল কুবরা,ইবন সা'দ, বৈরূত তা, বি., ২খণ্ড- ১৭, ১৬৪, ৪৯২।  সিরাতুল মুস্তাফা, ইদ্রিস কান্ধলভি ১ম খণ্ড- ৩২৭, ৩৩১, ৩৩২, ৩৩৭, ৫৪৮, ৫৬১ [ দিল্লি ১৯৮১ ] ।  (ইবন সাদ, ২খণ্ড- ১৭)।  আল-ইসাবা, শিহাবুদ্দীন ইন হাজার আল-আসকালানী, , মিসর ১৩২৮ হি., ৩খন্ড- ৪২;।  ( সীরাতুল মুস্তাফা,ইদ্রীস কান্ধলাবী, ১খণ্ড- ৫৬১)।